ddrg/super_eurlex huggingface dataset:
Iris Oifigiúil an Aontais Eorpaigh

Fógra le haghaidh aird na n‐ábhar sonraí a mbeidh feidhm ag na bearta sriantacha dá bhforáiltear i gCinneadh 2011/72/CBES ón gComhairle agus Rialachán (AE) Uimh. 101/2011 ón gComhairle maidir le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise a bhfuil ag tarlú sa Túinéis, ina dtaobh

Tugtar an fhaisnéis seo a leanas ar aird do na hábhair sonraí i gcomhréir le hAirteagal 16 de Rialachán (AE) 2018/1725 ó Pharlaimint na hEorpa agus ón gComhairle (1).

Is é is bunús dlí don oibríocht phróiseála sin Cinneadh (CBES) 2011/72/CBES (2), arna leasú le Cinneadh (CBES) 2020/117 (3) ón gComhairle, agus Rialachán (AE) Uimh. 101/2011 (4), arna chur chun feidhme ag Rialachán Cur Chun Feidhme (AE) 2020/115 (5) ón gComhairle.

Is í Roinn RELEX.1.C san Ard-Stiúrthóireacht um Ghnóthaí Eachtracha, Méadú agus Cosaint Shibhialta rialaitheoir na hoibríochta próiseála sin — RELEX Ardrúnaíocht na Comhairle (ARC), ar féidir dul i dteagmháil léi ag:

Comhairle an Aontais Eorpaigh

Ardrúnaíocht na Comhairle RELEX.1.C Rue de la Loi/Wetstraat 175 1048 Bruxelles/Brussel BELGIQUE/BELGIË

Rphost: sanctions@consilium.europa.eu

Is féidir dul i dteagmháil le hOifigeach Cosanta Sonraí ARC ag:

An tOifigeach Cosanta Sonraí

data.protection@consilium.europa.eu

Is é cuspóir na hoibríochta próiseála liosta na ndaoine atá faoi réir bearta sriantacha a bhunú agus a nuashonrú i gcomhréir le Cinneadh (CBES) 2011/72/CBES, arna leasú ag Cinneadh (CBES) 2020/117, agus Rialachán (AE) Uimh. 101/2011, arna chur chun feidhme ag Rialachán Cur Chun Feidhme (AE) 2020/115.

Is daoine nádúrtha iad na hábhair sonraí sin a chomhlíonann na critéir maidir le liostú arna leagan síos i gCinneadh (CBES) 2011/72/CBES agus i Rialachán (AE)Uimh. 101/2011.

Ar na sonraí pearsanta a bhailítear, áirítear pé sonraí is gá chun an té lena mbaineann a shainaithint i gceart, mar aon leis an ráiteas ar chúiseanna, agus aon sonraí eile dá mbaineann leis sin.

Féadfar pé sonraí pearsanta a bhaileofar a roinnt, de réir mar is gá, leis an tSeirbhís Eorpach Gníomhaíochta Seachtraí agus leis an gCoimisiún.

Gan dochar d’aon srianta dá bhforáiltear de bhun Airteagal 25 de Rialachán (AE) Uimh. 2018/1725, déanfar feidhmiú chearta na n‐ábhar sonraí, amhail ceart rochtana, chomh maith leis an gceart go ndéanfaí ceartúcháin nó an ceart chun agóid a dhéanamh, a fhreagairt i gcomhréir le Rialachán (AE) 2018/1725.

Déanfar sonraí pearsanta a choimeád go ceann 5 bliana ón uair a bhainfear an t-ábhar sonraí de liosta na ndaoine atá faoi réir na mbeart sriantach nó ón uair a rachaidh bailíocht an bhirt in éag, nó fad a mhairfidh imeachtaí cúirte i gcás inar cuireadh tús lena leithéidí.

Gan dochar d’aon leigheas breithiúnach, riaracháin nó neamhbhreithiúnach, féadfaidh ábhair sonraí gearán a thaisceadh leis an Maoirseoir Eorpach ar Chosaint Sonraí i gcomhréir le Rialachán (AE) 2018/1725 (edps@edps.europa.eu).

(1) IO L 295, 21.11.2018. lch. 39.

(2) IO L 28, 2.2.2011, lch. 62.

(3) IO L 22, 28.1.2020, lch. 31.

(4) IO L 31, 5.2.2011, lch. 1.

(5) IO L 22, 28.1.2020, lch. 1.
Fógra le haghaidh aird na ndaoine atá faoi réir na mbeart sriantach dá bhforáiltear i gCinneadh 2011/72/CBES, arna leasú le Cinneadh (CBES) 2020/117 ón gComhairle , agus i Rialachán (AE) 101/2011 ón gComhairle, arna chur chun feidhme ag Rialachán Cur Chun Feidhme (AE) 2020/115, ón gComhairle maidir le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise a bhfuil ag tarlú sa Túinéis

Tugtar an fhaisnéis seo a leanas ar aird do na daoine a luaitear san Iarscríbhinn, a ghabhann le Cinneadh 2011/72/CBES (1) ón gComhairle, arna leasú le Cinneadh (CBES) 2020/117 (2) ón gComhairle, agus in Iarscríbhinn I a ghabhann le Rialachán (AE) 101/2011 (3) ón gComhairle, arna chur chun feidhme ag Rialachán Cur Chun Feidhme (AE) 2020/115 (4) ón gComhairle.

Tar éis do Chomhairle an Aontais Eorpaigh athbhreithniú a dhéanamh ar liosta na ndaoine ainmnithe, tá cinneadh déanta aici gur cheart na daoine a ndéantar trácht orthu sna hIarscríbhinní thuas-luaite a áireamh i gcónaí ar liosta na ndaoine agus na n-eintiteas atá faoi réir bearta sriantacha dá bhforáiltear i gCinneadh 2011/72/CBES agus i Rialachán (AE) 101/2011.

Tugtar ar aird do na daoine lena mbaineann gur féidir iarratas a dhéanamh chuig údaráis inniúla an Bhallstáit nó na mBallstát ábhartha, mar a léirítear sin sna suíomhanna gréasáin in Iarscríbhinn II a ghabhann le Rialachán (AE) Uimh 101/2011, d’fhonn údarú a fháil cistí calctha a úsáid chun bunriachtanais nó íocaíochtaí sonracha a chumhdach (cf. Airteagal 4 den Rialachán).

Féadfaidh na daoine lena mbaineann iarraidh a chur faoi bhráid na Comhairle, roimh an 1 Meán Fómhair 2020, in éineacht le doiciméadacht tacaíochta, gur cheart breathnú arís ar an gcinneadh chun iad a chur ar an liosta thuasluaite, chuig an seoladh seo a leanas:

Comhairle an Aontais Eorpaigh Ardrúnaíocht na Comhairle RELEX.1.C Rue de la Loi/Wetstraat 175 1048 Bruxelles/Brussel BELGIQUE/BELGIË

Rphost: sanctions@consilium.europa.eu

Cuirfear aon bharúlacha a gheofar san áireamh chun críche an chéad athbhreithnithe eile a dhéanfaidh an Chomhairle, de bhun Airteagal 5 de Chinneadh 2011/72/CBES agus Airteagal 12(4) de Rialachán (AE) Uimh. 101/2011, ar liosta na ndaoine ainmnithe.

(1) IO L 28, 2.2.2011, lch. 62.

(2) IO L 22, 28.1.2020, lch. 31.

(3) IO L 31, 5.2.2011, lch. 1.

(4) IO L 22, 28.1.2020, lch. 1.
Fógra maidir le teacht i bhfeidhm an Chomhaontaithe maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach

Tiocfaidh an Comhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (1), arna shíniú sa Bhruiséil agus i Londain an 24 Eanáir 2020, i bhfeidhm an 1 Feabhra 2020 i gcomhréir leis an gcéad mhír d’Airteagal 185 de.

(1) Féach leathanach 189 den Iris Oifigiúil seo.
Ceartúchán ar an bhFógra maidir le teacht i bhfeidhm an Chomhaontaithe maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach

( Iris Oifigiúil an Aontais Eorpaigh L 29 Eagrán Speisialta Gaeilge an 31 Eanáir 2020 )

Ar leathanach 189:

in ionad:

“ (1) Féach leathanach 189 den Iris Oifigiúil seo.”,

léitear:
15.

Partnership between the European Commission and the Council of Europe in the field of Youth: [Comhpháirtíocht idir an Coimisiún Eorpach agus Comhairle na hEorpa i réimse na hÓige:] Mapping the educational and career paths of youth workers, Part I. Report. [conairí oideachais agus gairme oibrithe don óige a mhapáil, Cuid I. Tuarascáil].
—

Ciallaíonn “obair dhigiteach don óige” úsáid réamhghníomhach nó aghaidh a thabhairt ar mheáin dhigiteacha agus ar an teicneolaíocht san obair óige. Is féidir le meáin dhigiteacha agus le teicneolaíocht dhigiteach a bheith mar uirlis, mar ghníomhaíocht nó mar inneachar san obair óige. Ní modh a bhaineann le hobair óige í an obair dhigiteach don óige. Is féidir an obair dhigiteach don óige a áireamh in aon suíomh oibre don óige agus tá na spriocanna céanna aici agus atá ag an obair óige i gcoitinne. Is féidir an obair dhigiteach don óige a dhéanamh i gcásanna aghaidh ar aghaidh agus i dtimpeallachtaí ar líne freisin, nó trí mheascán den dá mhodh sin. Tá an eitic, na luachanna agus na prionsabail chéanna a bhaineann leis an obair óige mar bhonn agus mar thaca ag an obair dhigiteach don óige. (Foinse: https://publications.europa.eu/ga/publication-detail/-/publication/fbc18822-07cb-11e8-b8f5-01aa75ed71a1)
Ceartúchán ar an Socrú Nua don Ríocht Aontaithe Laistigh den Aontas Eorpach

( Iris Oifigiúil an Aontais Eorpaigh C 69 I Eagrán Speisialta Gaeilge an 23 Feabhra 2016 )

Leathanach 5, Iarscríbhinn I, mír 4, an dara fomhír:

in ionad:

“Ní dochar é an méid sin d’fhorbairt an leabhair rialacha aonair ná do shásraí an Aontais maidir le formhaoirseacht stuamachta ar an macraileibhéal le haghaidh rioscaí sistéamacha airgeadais san Aontas a chosc agus a mhaolú ná ní dochar é do chumhachtaí an Aontais, ar cumhachtaí iad atá ann cheana, chun gníomhaíocht a dhéanamh chun freagairt a thabhairt ar bhagairtí don chobhsaíocht airgeadais.”,

léitear:

“Ní dochar é an méid sin d’fhorbairt an leabhair rialacha aonair ná do shásraí an Aontais maidir le formhaoirseacht stuamachta ar an macraileibhéal le haghaidh rioscaí sistéamacha airgeadais san Aontas a chosc agus a mhaolú ná ní dochar é do chumhachtaí an Aontais, ar cumhachtaí iad atá ann cheana, chun an ghníomhaíocht a dhéanamh atá riachtanach chun freagairt a thabhairt ar bhagairtí don chobhsaíocht airgeadais.”.
GA Iris Oifigiúil an Aontais Eorpaigh C NaN/1

Ráiteas a bhaineann le Rialachán (AE) Uimh. 1301/2013 ó Pharlaimint na hEorpa agus ón gComhairle an 17 Nollaig 2013 maidir le Ciste Forbraíochta Réigiúnaí na hEorpa agus maidir le forálacha sonracha i ndáil le sprioc na hInfheistíochta le haghaidh fáis agus post agus lena n-aisghairtear Rialachán (CE) Uimh. 1080/2006 (1)

2013/C 375/01

Ráiteas ón gCoimisiún maidir le hAirteagal 11(2)

Tá an Coimisiún ar aon dul leis an gcuspóir a chuir Parlaimint na hEorpa in iúl maidir le nósanna imeachta státchabhrach a shimpliú i ndáil le cabhair oibriúcháin a dheonaítear do ghnóthais arna mbunú sna réigiúin is forimeallaí atá ceangailte le fritháireamh na gcostas breise a thabhaítear sna réigiúin sin mar thoradh ar a gcás eacnamaíoch agus sóisialta ar leith.

De réir an togra le haghaidh Rialachán na Blocdhíolúine Ginearálta (GBER) a d'fhoilsigh seirbhísí an Choimisiúin le déanaí, mheasfaí maidir le cabhair oibriúcháin atá beartaithe chun cúiteamh na gcostas breise sonrach a thabhaíonn tairbhithe atá bunaithe sna réigiúin sin, gur comhoiriúnach a bheadh sí leis an margadh inmheánach, faoi na coinníollacha a fhoráiltear ann, agus dá bhrí sin, bheidís díolmhaithe ó fhógra a fháil faoi Airteagal 108(3) CFAE. Measann an Coimisiún go soláthrófaí, leis sin, bunús fónta chun an simpliú atáthar ag lorg a bhaint amach, agus cuirfidh sé san áireamh na barúlacha uile a fuarthas ó na Ballstáit sa phróiseas comhairliúcháin atá fós ar siúl chun an Rialachán a ghlacadh in 2014.

(1) IO L 347, 20.12.2013, lch. 289.
6.

TACAÍONN SÍ le haidhm na Comhpháirtíochta Eorpaí um Nuáil dlús a chur leis an malartú eolais agus leis an aistriú teicniúil ó réimse na heolaíochta chuig an gcleachtas feirmeoireachta, agus aiseolas a chur ar fáil go córasach do réimse na heolaíochta maidir leis na riachtanais atá acu siúd a bhíonn i mbun feirmeoireachta i dtaca le cleachtais, agus ar an gcaoi sin nasc a chruthú idir an talmhaíocht, an bithgheilleagar, an eolaíocht agus dreamanna eile ar leibhéal an Aontais, ar an leibhéal náisiúnta, ar an leibhéal réigiúnach agus ar an leibhéal áitiúil;
22.

IARANN SÍ ar na Ballstáit agus ar an gCoimisiún an méid seo a leanas a dhéanamh: — tús a chur le próiseas machnaimh faoi choimirce na Meithle um Shláinte Phoiblí ar an Leibhéal Sinsearach, arb é is aidhm dó bealaí éifeachtacha a aimsiú chun infheistiú sa tsláinte d’fhonn iarracht a dhéanamh córais sláinte nua-aimseartha, fhreagrúla agus inbhuanaithe a chruthú, — d’fhonn an próiseas machnaimh a sheoladh agus chun na cuspóirí atá leis a bhaint amach: — iarraidh ar an Meitheal um Shláinte Phoiblí ar an Leibhéal Sinsearach an próiseas machnaimh a stiúrú, clár oibre a chur ar bun dó agus módúlachtaí a fhorbairt dó, — iarraidh ar an Meitheal um Shláinte Phoiblí ar an Leibhéal Sinsearach idirphlé rialta a dhéanamh leis an gCoiste um Beartas Eacnamaíoch (EPC) agus leis an gCoiste um Chosaint Shóisialta (SPC), — rochtain a éascú do na Ballstáit ar chomhairle neamhfhoirmiúil, neamhspleách ó shaineolaithe i réimsí beartais atá ábhartha don phróiseas machnaimh sin, — na cuspóirí seo a leanas go háirithe a áireamh sa phróiseas machnaimh sin: — féachaint chuige go dtabharfar aird níos fearr ar an tsláinte i gcreat na Straitéise “An Eoraip 2020” agus i bpróiseas an tSeimeastair Eorpaigh, — taithí agus dea-chleachtas a roinnt agus anailís a dhéanamh orthu chun cur le fachtóirí an ratha d’fhonn úsáid éifeachtach a bhaint as Cistí Struchtúracha le haghaidh infheistíochtaí sláinte, — taithí, dea-chleachtas agus saineolas a roinnt i dtaca le riachtanais sláinte na sochaí a thuiscint agus le freagairt go leordhóthanach dóibh, ar riachtanais iad atá ag dul i méid agus ag athrú go háirithe mar thoradh ar dhaonra atá ag dul in aois, agus infheistíochtaí san earnáil sláinte a dhearadh go héifeachtach agus go héifeachtúil, — comhar maidir le héifeachtacht infheistíochtaí sláinte a thomhas agus maidir le faireachán a dhéanamh orthu, — cláir, sonraí, eolas, fianaise agus saineolas atá cheana féin san AE, in eagraíochtaí idir-rialtasacha, go háirithe an EDS agus an ECFE, agus sna Ballstáit a chur san áireamh agus dúbláil iarrachtaí á seachaint sa chaoi sin;
4.

AG CUR IN IÚL gur gá na nithe seo a leanas a dhéanamh ionas go rachaidh an nuáil chun sochair d’othair, do ghairmithe cúraim sláinte, don tionscail agus don tsochaí: — ba cheart go mbeadh an nuáil dírithe níos mó ar an othar agus ar an úsáideoir agus gur mó a bheadh sé faoi thionchair an éilimh e.g. go mbeadh baint níos mó ag othair, ag a muintire agus ag úsáideoirí leis an bpróiseas taighde, leis an bpróiseas nuálaíochta agus leis an bpróiseas forbartha ionas go gcuirfí feabhas ar shláinte agus ar mhianach saoil an duine aonair, — ba cheart gur phróiseas níos comhtháite a bheadh sa nuáil, agus go gcuirfeadh sé leis an taithí agus leis an eolas a gnóthaíodh in earnálacha eile, amhail teicneolaíocht faisnéise agus forbairt ábhar nua, — ba cheart gurb ar chur chuige iomlánaíoch a bheadh an nuáil bunaithe (i.e. gur cheart di an próiseas iomlán cúraim sláinte a chur san áireamh chomh maith leis na riachtanais go léir atá ag othair — riachtanais fhisiciúla, shóisialta, shíceolaíocha srl.), — ba cheart díriú, leis an nuáil, ar na tosaíochtaí atá ann maidir le sláinte an phobail agus maidir le riachtanais chúraim sláinte inter alia chun an éifeachtacht ó thaobh costais de a fheabhsú, — tá gá le breis taighde a dhéanamh chun na riachtanais agus na tosaíochtaí atá ann maidir le sláinte an phobail agus a bhfuil aghaidh le tabhairt orthu go fóill a shainaithint agus chun na riachtanais leighis atá ag othair a shainiú ar bhealach níos fearr, — agus an creat rialála Eorpach á chur in oiriúint, ní mór, leis na bearta reachtacha a dhéanfar amach anseo sa réimse sin, díriú go sonrach ar chur le sábháilteacht na n-othar agus ag an am céanna ní mór creat reachtach inbhuanaithe a chruthú a bheadh fabhrach don nuáil i gcás feistí leighis ionas go bhféadfadh daoine maireachtáil go folláin, go gníomhach agus go neamhspleách;
16.

Tugann an Treoir atá ann faoi láthair agus an togra ón gCoimisiún an ceart céanna go bunúsach chun feithiclí a fhruiliú do chuideachtaí atá bunaithe i gcás ina ndéanann an Ballstát an rialáil (Airteagal 3) maidir le cuideachtaí atá bunaithe i mBallstát eile seachas an ceann atá i mbun rialála (Airteagal 2). Mar sin féin, bhí an Pharlaimint (leasuithe 3, 4 agus 9) agus an Chomhairle araon i bhfabhar difreáil a dhéanamh idir na cásanna sin. I gcás ina bhfuil an chuideachta bunaithe i mBallstát eile agus ina bhfuil an fheithicil fruilithe cláraithe go cuí in aon Bhallstát, níor cheart do Bhallstát rochtain ar an margadh a shrianadh i gcás nach bhfuil an chuideachta bunaithe sa Bhallstát sin. Ba cheart é sin a bheith ina thúsphointe freisin do chuideachta atá bunaithe sa Bhallstát; Mar sin féin, chun úsáid a bhaint as feithiclí atá cláraithe i mBallstát eile, ba cheart na bearta coimirce áirithe a bheith ar fáil don Bhallstát bunaíochta, lena gceadaítear srian.
25.

Ina seasamh, bheartaigh an Pharlaimint an deis a thabhairt go sainráite don Choimisiún athbhreithniú ar raon feidhme na Treorach a mholadh chun na hinstitiúidí agus na comhlachtaí Eorpacha, na cuideachtaí neamhliostaithe, na smachtbhannaí agus an clásal fionraíochta a chur san áireamh. Bhí an Chomhairle i bhfabhar foirmliú níos ginearálta, agus é á chur san áireamh go bhfuil an ceart tionscnaimh ag an gCoimisiún i gcás ar bith a mhéid a bhaineann le cinneadh a dhéanamh maidir le tograí a d’fhéadfadh a bheith ann amach anseo lena ndéanfaí an Treoir a athbhreithniú nó a fhorlíonadh. Sa téacs comhréitigh, iarrtar ar an gCoimisiún scrúdú a dhéanamh, i dtuarascáil 2030 uaidh, ar éifeachtacht na Treorach, an gá a d’fhéadfadh a bheith le raon feidhme na treorach a leathnú tráth is faide anonn chun cuideachtaí neamhliostaithe nach FBManna iad a chumhdach, agus ceann de choinníollacha an chlásail fionraíochta, eadhon an ceann atá bunaithe ar an dul chun cinn a rinneadh (Airteagal 12(1)(a)). Eisiadh FBManna agus institiúidí an Aontais go soiléir ón airteagal maidir le hathbhreithniú mar a leagtar amach é sa chomhréiteach ar thángthas air. Mar sin féin, cuireadh aithris isteach maidir le ról eiseamláireach institiúidí an Aontais chun aird a thabhairt ar na straitéisí comhionannais atá ann cheana (Aithris 12).
6.

Le Rialachán (AE, Euratom) 2020/2093 ( 5 ) (Rialachán CIA) ní cheadaítear cumhdach an dliteanais airgeadais a eascraíonn as iasachtaí faoi Ionstraim MFA+ i láthair na huaire. Sin an fáth a raibh an togra le haghaidh Ionstraim MFA+ mar chuid den phacáiste tograí maidir leis an tacaíocht don Úcráin a mhaoiniú, maille leis an togra ón gCoimisiún le haghaidh Rialachán ón gComhairle lena leasaítear Rialachán CIA ( 6 ) agus an togra ón gCoimisiún le haghaidh Rialachán ó Pharlaimint na hEorpa agus ón gComhairle lena leasaítear Rialachán (AE, Euratom) 2018/1046 a mhéid a bhaineann le straitéis cistiúcháin éagsúlaithe a bhunú mar mhodh ginearálta iasachtaíochta ( 7 ) Ós rud é go ndealraíonn sé nach féidir an leasú atá beartaithe ar Rialachán CAI a ghlacadh in am trátha chun go bhféadfar an dliteanas airgeadais a eascraíonn as na hiasachtaí faoi Ionstraim MFA+ mar a mhol an Coimisiún a chumhdach, is iomchuí réiteach malartach a lorg lena bhféadfaí na cistí a eisíoc go tapa chuig an Úcráin.
I gcomhréir leis an Rialachán Airgeadais, Rialachán (AE, Euratom) Uimh. 883/2013 ó Pharlaimint na hEorpa agus ón gComhairle (21) agus Rialacháin (CE, Euratom) Uimh. 2988/95 (22), (Euratom, CE) Uimh. 2185/96 (23) agus (AE) 2017/1939 (24) ón gComhairle, táthar chun leasanna airgeadais an Aontais a chosaint trí bhíthin bearta comhréireacha, lena n-áirítear bearta a bhaineann le neamhrialtachtaí a chosc, a bhrath, a cheartú agus a imscrúdú, lena n-áirítear calaois, le haisghabháil na gcistí a cailleadh, a íocadh go mícheart nó a úsáideadh go mícheart agus, i gcás inarb iomchuí, le pionóis riaracháin a fhorchur. Go háirithe, i gcomhréir le Rialacháin (Euratom, CE) Uimh. 2185/96 agus (AE, Euratom) Uimh. 883/2013, tá an chumhacht ag an Oifig Eorpach Frith-Chalaoise (OLAF) imscrúduithe riaracháin a dhéanamh, lena n-áirítear seiceálacha agus cigireachtaí ar an láthair, d’fhonn a shuí ar tharla calaois, éilliú nó aon ghníomhaíocht neamhdhleathach eile a dhéanann difear do leasanna airgeadais an Aontais.

Tugtar de chumhacht d’Oifig an Ionchúisitheora Phoiblí Eorpaigh (OIPE), i gcomhréir le Rialachán (AE) 2017/1939 cionta coiriúla a dhéanann difear do leasanna airgeadais an Aontais, dá bhforáiltear i dTreoir (AE) 2017/1371 ó Pharlaimint na hEorpa agus ón gComhairle (25), a imscrúdú agus a ionchúiseamh. I gcomhréir leis an Rialachán Airgeadais, tá ar aon duine nó aon eintiteas a fhaigheann cistí de chuid an Aontais comhoibriú go hiomlán maidir le cosaint leasanna airgeadais an Aontais, na cearta agus an rochtain is gá a thabhairt don Choimisiún, do OLAF, don Chúirt Iniúchóirí agus i leith na mBallstát sin atá rannpháirteach sa chomhar feabhsaithe de bhun Rialachán (AE) 2017/1939, do OIPE, agus a áirithiú go dtabharfaidh aon tríú páirtithe a bheidh páirteach i gcur chun feidhme cistí de chuid an Aontais cearta coibhéiseacha. Ba cheart do na Ballstáit comhoibriú go hiomlán le hinstitiúidí, gníomhaireachtaí agus comhlachtaí an Aontais, agus gach cúnamh is gá a thabhairt dóibh, i dtaobh leasanna airgeadais an Aontais a chosaint.
10.

An 1 Márta 2021, d’fhormhuinigh Coiste um Shaoirsí Sibhialta, um Cheartas agus um Ghnóthaí Baile na Parlaiminte (‘Coiste LIBE’) an téacs comhréitigh críochnaitheach. Ar an mbonn sin, chuir Cathaoirleach Choiste LIBE litir chuig an uachtaránacht ag daingniú go molfadh sé do chomhaltaí Choiste LIBE agus ina dhiaidh sin do shuí iomlánach na Parlaiminte, glacadh leis an seasamh ón gComhairle ar an gcéad léamh gan leasuithe ag an dara léamh sa Pharlaimint, dá ndéanfaí an téacs comhdhlúite, mar a leagtar amach san Iarscríbhinn a ghabhann leis an litir sin é, agus faoi réir athbhreithnithe teanga, a tharchur go foirmiúil chuig an bParlaimint mar an seasamh ón gComhairle ar an gcéad léamh.
28.

Creideann an Chomhairle gur comhréiteach cothrom atá ina seasamh ar an gcéad léamh agus go mbeidh ról lárnach ag an Rialachán nua, a luaithe a ghlacfar é, chun bainistiú láidir éifeachtach comhtháite teorainneacha san Eoraip a áirithiú ag na teorainneacha seachtracha agus, ag an am céanna, saorghluaiseacht daoine agus cearta bunúsacha a choimirciú, agus ar an gcaoi sin rannchuidiú le hardleibhéal slándála a ráthú san Aontas.
23.

Creideann an Chomhairle gur comhréiteach cothrom atá ina seasamh ar an gcéad léamh agus go mbeidh ról lárnach ag an Rialachán nua, a luaithe a ghlacfar é, chun an sceimhlitheoireacht agus an radacú, an choireacht thromchúiseach, eagraithe, agus an chibearchoireacht, a chosc agus a chomhrac, agus ar an gcaoi sin rannchuidiú le hardleibhéal slándála a ráthú san Aontas.
9.

Is é is aidhm don Rialachán maidir leis an gCiste Eorpach Muirí, Iascaigh agus Dobharshaothraithe (CEMID) cistiú ó bhuiséad an Aontais a dhíriú ar thacaíocht a thabhairt don Comhbheartas Iascaigh (CBI), do bheartas muirí comhtháite an Aontais agus do ghealltanais idirnáisiúnta an Aontais i dtaca le rialachas aigéan. Ionstraim thábhachtach a bheidh ann chun tacú le cur chun feidhme chuspóirí CBI, go háirithe earnáil iascaigh inbhuanaithe de chuid an Aontais. Tacóidh sé freisin le pobail chósta agus intíre atá spleách ar ghníomhaíochtaí iascaigh agus dobharshaothraithe. Lena chois sin, beidh sé ina uirlis luachmhar chun an geilleagar gorm san iascach agus sa dobharshaothrú a chur chun cinn, ag tacú dá réir sin le fás agus le poist a chruthú, agus an mhuirthimpeallacht á cosaint san am céanna.
(13)

I bhfianaise na práinne a bhaineann le tabhairt chun críche an chroíghréasáin, ba cheart teorainn ama a bheith ag gabháil leis an simpliú ar na nósanna imeachta um dheonú ceadanna, i gcás nósanna imeachta lena ndírítear ar chinneadh údarúcháin a ghlacadh chun an bonneagar iompair a thógáil. Ba cheart don teorainn ama sin láimhseáil níos éifeachtúla ar nósanna imeachta a spreagadh, agus níor cheart di, ar chúinse ar bith, an bonn a bhaint d’ardchaighdeáin an Aontais maidir le cosaint an chomhshaoil agus rannpháirtíocht phoiblí. Ba cheart a bheith in ann síneadh a chur leis an teorainn ama do na nósanna imeachta um dheonú ceadanna i gcásanna cuí-réasúnaithe, lena n-áirítear nuair a thagann imthosca nárbh fhéidir a thuar chun cinn nó i gcás inar gá chun an comhshaol a chosaint. D’fhéadfaí an síneadh sin a shloinneadh, mar shampla, mar thréimhse ama nó, a léiriú trí thagairt do dháta, nó mar imeacht áirithe eile a bheidh ann amach anseo. Níor cheart a áireamh sa teorainn ama sínithe sin, go háirithe an t-am is gá chun nósanna imeachta riaracháin nó achomhairc bhreithiúnaigh ná an t-am is gá chun leigheasanna breithiúnacha a lorg roimh chúirt ná bhinse. Níor cheart freagracht a leagan ar na Ballstáit i gcás nár cloíodh leis an teorainn ama sin más é tionscnóir an tionscadail is cúis leis an moill, mar shampla i gcás nár chloígh tionscnóir an tionscadail leis na teorainneacha ama a leagtar amach sa dlí náisiúnta nó leis na teorainneacha ama táscacha atá leagtha síos ag an údarás ainmnithe nó i gcás inar ghníomhaigh tionscnóir an tionscadail le moill mhíchuí.
18.

Creideann an Chomhairle, dá bhrí sin, gur léiriú cothrom ar thoradh na caibidlíochta é a seasamh ar an gcéad léamh agus go gcuirfidh an Treoir, ach a nglacfar í, go mór le simpliú na rialacha deonaithe ceadanna, rud a mbeidh sé mar thoradh air go n-éascófar tabhairt i gcrích an Ghréasáin Thras-Eorpaigh Iompair (TEN-T).